ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
സി.ടി.സി.ആർ.ഐയിൽ കിഴങ്ങുവിള ദിനം ആഘോഷിച്ചു
ദേശീയ കാർഷിക ഗവേഷണ കൗൺസിലിന് കീഴിൽ തിരുവനന്തപുരം ശ്രീകാര്യത്തുള്ള കേന്ദ്ര കിഴങ്ങുവിള ഗവേഷണ ഇൻസ്റ്റിറ്റ്യൂട്ടിൽ  കിഴങ്ങുവിള ദിനം ആഘോഷിച്ചു. സംസ്ഥാന കൃഷി വകുപ്പ് മുൻ മന്ത്രി ശ്രീ. മുല്ലക്കര രത്നാകരൻ തൃക്കാർത്തിക ദീപം തെളിച്ച് ചടങ്ങ് ഉദ്ഘാടനം ചെയ്തു. മണ്ണിൽ നിന്നും കൃഷിയിൽ നിന്നുമുള്ള അകൽച്ചയാണ് മനുഷ്യരാശി നേരിടുന്ന എല്ലാ പ്രശ്നങ്ങൾക്കും പ്രധാന കാരണമെന്ന് അദ്ദേഹം പറഞ്ഞു. കിഴങ്ങുവിളകളുടെ മൂല്യവർധനയുടെ ആവശ്യകതയും, ഗുജറാത്ത് സഹകരണ മിൽക്ക് മാർക്കറ്റിംഗ് ഫെഡറേഷനായ ആനന്ദിന് സമാനമായി അനുയോജ്യമായ വിപണന സാങ്കേതിക വിദ്യകൾ വികസിപ്പിച്ച് കിഴങ്ങുവിള കർഷകരെ സംരക്ഷിക്കേണ്ട ഉത്തരവാദിത്തം പൊതുജനങ്ങൾക്കും ഗവേഷകർക്കും ഉണ്ടെന്നും ശ്രീ. മുല്ലക്കര രത്നാകരൻ പറഞ്ഞു.
ചടങ്ങിൽ ഐ എസ് ആർ സി വൈസ് പ്രസിഡന്റ് ഡോ. ജെ. ശ്രീകുമാർ, ഐ സി എ ആർ-സി ടി സി ആർ ഐ ഡയറക്ടർ ഡോ.എം.എൻ. ഷീല തുടങ്ങിയവർ സന്നിഹിതരായിരുന്നു. തമിഴ്നാട് തെങ്കാശിയിൽ നിന്നുള്ള കൂർക്ക കർഷകൻ ശ്രീ പളനിയെ ചടങ്ങിൽ ആദരിച്ചു. സംസ്ഥാനത്തെ പ്രാഥമിക കാർഷിക സഹകരണ സംഘങ്ങളുടെ പ്രതിനിധികളും പത്തനംതിട്ട പറക്കോട് നിന്നുള്ള 50 കർഷകരും പരിപാടിയിൽ പങ്കെടുത്തു.
ഇന്ത്യൻ സൊസൈറ്റി ഫോർ റൂട്ട് ക്രോപ്സിന്റേയും ഐസിഎആർ-സിടിസിആർഐയുടെയും സംയുക്ത ആഭിമുഖ്യത്തിലായിരുന്നു ദിനാഘോഷം.
--ND--
(Visitor Counter : 73
പ്രധാനമന്ത്രിയുടെ ഓഫീസ്
പുതിയ പാർലമെന്റ് മന്ദിരം ഓരോ ഇന്ത്യക്കാരനും അഭിമാനമാകും : പ്രധാനമന്ത്രി
താൻ പങ്കിട്ട പുതിയ പാര്ലമെന്റ് മന്ദിരത്തിന്റെ വീഡിയോയിൽ അവരവരുടെ വികാരങ്ങൾ വോയ്സ് ഓവറായി രേഖപ്പെടുത്താൻ പൗരന്മാരോട് ആവശ്യപ്പെട്ടു
പ്രധാനമന്ത്രി ശ്രീ നരേന്ദ്ര മോദി പുതിയ പാർലമെന്റ് മന്ദിരത്തിന്റെ ദൃശ്യങ്ങൾ പങ്കുവെച്ചു. വീഡിയോയിൽ വോയ്സ് ഓവറിന്റെ രൂപത്തിൽ ശ്രീ മോദി പൗരന്മാരുടെ ചിന്തകൾ ഉദ്ധരിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു:
"പുതിയ പാർലമെന്റ് മന്ദിരം ഓരോ ഇന്ത്യക്കാരനും അഭിമാനിക്കും. ഈ വീഡിയോ ഈ ഐതിഹാസിക കെട്ടിടത്തിന്റെ ഒരു കാഴ്ച നൽകുന്നു. എനിക്ക് ഒരു പ്രത്യേക അഭ്യർത്ഥനയുണ്ട്- നിങ്ങളുടെ ചിന്തകൾ നിങ്ങളുടെ സ്വന്തം വോയ്സ് ഓവറോടെ ഈ വീഡിയോ പങ്കിടുക. അവയിൽ ചിലത് ഞാൻ വീണ്ടും ട്വീറ്റ് ചെയ്യും. . പങ്കിടാൻ മറക്കല്ലേ ."
സൂക്ഷ്മ, ചെറുകിട, ഇടത്തരം മന്ത്രാലയം
ദീപാവലി പ്രമാണിച്ച് കെവിഐസി ഗുണനിലവാരമുള്ള മസ്ലിൻ തുണി മാസ്ക് പുറത്തിറക്കി
ദീപാവലി പ്രമാണിച്ച് 'ഹാപ്പി ദിവാലി' പ്രിന്റ് ചെയ്ത ആകർഷകമായ ഫെയ്സ് മാസ്ക്, ഖാദി ആൻഡ് വില്ലേജ് ഇൻഡസ്ട്രീസ് കമ്മീഷൻ പുറത്തിറക്കി. ഉയർന്ന ഗുണമേന്മയുള്ളതും വളരെ നേർത്ത പരുത്തി നാരുകളാൽ നിർമിതമായതുമായ മസ്ലിൻ തുണിയിൽ ആണ് ചുവപ്പ്, വെളുപ്പ് നിറങ്ങളോട് കൂടിയ മാസ്ക് നിർമ്മിച്ചിരിക്കുന്നത്. പശ്ചിമ ബംഗാളിൽ നിന്നുള്ള പരമ്പരാഗത ഖാദി കൈത്തൊഴിലുകാരാണ് ഈ ഡബിൾ ലെയർ മാസ്ക് നിർമ്മിക്കുന്നത്.
വരുംദിവസങ്ങളിൽ ക്രിസ്മസ്-പുതുവത്സര മാസ്കുകളും കെ വി ഐ സി പുറത്തിറക്കും.
രണ്ട് ലെയർ ഉള്ള ഖാദി കോട്ടൺ മാസ്ക്, 3 ലെയർ ഉള്ള സിൽക്ക് മാസ്ക് എന്നിവയുടെ ജനപ്രിയത കണക്കിലെടുത്താണ് ഖാദി ആൻഡ് വില്ലേജ് ഇൻഡസ്ട്രീസ് കമ്മീഷൻ പുതിയ മസ്ലിൻ മാസ്ക് വിപണിയിലെത്തിക്കുന്നത്. ആറു മാസത്തിനുള്ളിൽ ഇതുവരെ 18 ലക്ഷത്തോളം ഇത്തരം മാസ്കുകൾ ആണ് രാജ്യമെമ്പാടും കെ വി ഐസി വിറ്റത്.
ഒന്നിന് 75 രൂപ നിരക്കിൽ ഡൽഹിയിലെ ഖാദി ഔട്ട്ലെറ്റുകളിൽ നിന്നും കെ വി ഐ സി യുടെ ഓൺലൈൻ പോർട്ടൽ ആയ www.khadiindia.gov.in വഴിയും മസ്ലിൻ മാസ്ക് വാങ്ങാവുന്നതാണ്.
ഖാദിയുടെ മറ്റ് ഫേസ് മാസ്കുകൾ പോലെ മസ്ലിൻ മാസ്കും ചർമത്തിന് സുഖകരവും, കഴുകി ഉപയോഗിക്കാവുന്നതും, ജൈവ വിഘടന വിധേയവുമാണ്.
പ്രധാനമന്ത്രിയുടെ ഓഫീസ്
സെക്കന്തരാബാദ് പാർലമെന്റ് മണ്ഡലത്തിൽ ഉടനീളം സംഘടിപ്പിക്കുന്ന "ഹെൽത്തി ബേബി" പ്രദർശനത്തെ പ്രധാനമന്ത്രി അഭിനന്ദിച്ചു
സെക്കന്തരാബാദ് പാർലമെന്റ് മണ്ഡലത്തിൽ ഉടനീളം സംഘടിപ്പിക്കുന്ന "ഹെൽത്തി ബേബി" ഷോ കാമ്പയിനിനെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു. കേന്ദ്ര സാംസ്കാരിക, ടൂറിസം, വടക്കു കിഴക്കൻ മേഖല വികസന മന്ത്രി ജി കിഷൻ റെഡ്ഡിയുടെ ട്വീറ്റുകളോട് പ്രതികരിക്കുകയായിരുന്നു ശ്രീ.റെഡ്ഡി, എല്ലാ ബസ്തികളിലും "ഹീത്തി ബേബി ഷോ" യുടെ എൻറോൾമെന്റ് ഫോമുകൾ വിതരണം ചെയ്തുകൊണ്ടാണ് പരിപാടി ആരംഭിച്ചതെന്ന് ശ്രീ റെഡ്ഡി അറിയിച്ചു. - സെക്കന്തരാബാദ് പാർലമെന്റ് മണ്ഡലത്തിലെ എല്ലാ കോളനികളും സൊസൈറ്റികളും. ആരോഗ്യമുള്ള കുട്ടികളെയും അവരുടെ കുടുംബാംഗങ്ങളെയും സർട്ടിഫിക്കറ്റുകളും 'പോഷൻ കിറ്റുകളും' നൽകി ആദരിച്ചതായും അദ്ദേഹം അറിയിച്ചു.
കേന്ദ്രമന്ത്രിയുടെ ട്വീറ്റ് ത്രെഡുകളോട് പ്രതികരിച്ചുകൊണ്ട് പ്രധാനമന്ത്രി ട്വീറ്റ് ചെയ്തു;
"ഇത് ശ്രദ്ധേയമായ ഒരു ശ്രമമാണ്, ഇത് കുട്ടികൾക്ക് വളരെയധികം പ്രയോജനം ചെയ്യും."
വാര്ത്താവിതരണ പ്രക്ഷേപണ മന്ത്രാലയം
ചലച്ചിത്ര നിര്മാണ പ്രവര്ത്തനങ്ങള് പുനരാരംഭിക്കാന് ഗവണ്മെന്റ് മാതൃകാ പ്രവര്ത്തന ചട്ടങ്ങള് പ്രഖ്യാപിക്കും- കേന്ദ്രമന്ത്രി പ്രകാശ് ജാവദേക്കര്
(ന്യൂഡല്ഹി, 07 ജൂലൈ 2020
കോവിഡ് 19 നെ തുടര്ന്ന്, നിശ്ചലാവസ്ഥയിലായ ചലച്ചിത്ര മേഖലയിലെ പ്രവര്ത്തനങ്ങള് പുനരുജ്ജീവിപ്പിക്കുന്നതിന്, ഉടന് തന്നെ മാതൃകാ പ്രവര്ത്തന ചട്ടങ്ങള് കൊണ്ടുവരുമെന്ന് കേന്ദ്ര വാര്ത്താവിതരണ പ്രക്ഷേപണ വകുപ്പ് മന്ത്രി ശ്രീ. പ്രകാശ് ജാവദേക്കര് പറഞ്ഞു. ചലച്ചിത്രം, ടി.വി. സീരിയലുകള്, സഹനിര്മാണം, ആനിമേഷന്, ഗെയിമുകള് എന്നിവയുടെ നിര്മാണ പ്രവര്ത്തനങ്ങള്ക്ക് ആനുകൂല്യങ്ങള് നല്കുമെന്നും കേന്ദ്രമന്ത്രി പറഞ്ഞു. ഫിക്കി ഫ്രെയിംസിന്റെ 21-ാമത് എഡീഷനെ വിര്ച്വല് കോണ്ഫറന്സിലൂടെ അഭിസംബോധന ചെയ്യുകയായിരുന്നു അദ്ദേഹം.
കോവിഡ് മഹാമാരി ജനങ്ങളെ പുതിയ രീതിയില് ചിന്തിക്കാന് പ്രേരിപ്പിച്ചെന്നും, വിര്ച്വല് കൂട്ടായ്മകള് ഇപ്പോള് സാധാരണമായിരിക്കുന്നെന്നും മന്ത്രി പറഞ്ഞു. ഇന്ത്യയില് നിര്മിച്ച മാധ്യമ, വിനോദ മേഖലകളിലെ വീഡിയോകള് ഉള്പ്പെടെയുള്ള ഉള്ളടക്കങ്ങള് 150 ഓളം രാജ്യങ്ങളിലുള്ളവര് വീക്ഷിക്കുന്നുണ്ട്. ഈ മേഖലയിലുള്ളവര് ഒരുമിച്ച് പ്രവര്ത്തിച്ച് കൂടുതല് നേട്ടമുണ്ടാക്കാന് ശ്രീ.പ്രകാശ് ജാവദേകര് ആഹ്വാനം ചെയ്തു.
സര്ഗാത്മക വ്യവസായ മേഖലയ്ക്ക്, ഇന്ത്യയെ ഒരു വിജ്ഞാനാധിഷ്ഠിത സമ്പദ് വ്യവസ്ഥയാക്കി മാറ്റാന് പ്രധാന പങ്ക് വഹിക്കാനാകുമെന്ന് കേന്ദ്ര ധനകാര്യ സഹമന്ത്രി അനുരാഗ് ഠാക്കൂര് തന്റെ പ്രസംഗത്തില് പറഞ്ഞു. എണ്ണത്തില് കൂടുതലിലല്ല, മറിച്ച് ഉള്ളടക്കത്തിന്റെ മൂല്യത്തിലാണ് ശ്രദ്ധ കേന്ദ്രീകരിക്കേണ്ടതെന്ന് അദ്ദേഹം പറഞ്ഞു.
മാധ്യമങ്ങള്, വിനോദ മേഖല എന്നിവയുടെ അടിസ്ഥാന സൗകര്യ വികസനത്തിന് ഗവണ്മെന്റ് എല്ലാ പിന്തുണയും നല്കുമെന്ന് കോണ്ഫറന്സിന്റെ ടെക്നിക്കല് സെഷനില് പങ്കെടുത്ത കേന്ദ്ര വാര്ത്താ വിതരണ പ്രക്ഷേപണ മന്ത്രാലയം സെക്രട്ടറി ശ്രീ.അമിത് ഖാരെ പറഞ്ഞു. നിയന്ത്രണങ്ങള് കുറയ്ക്കുന്നതിന് എല്ലാ നിയന്ത്രണ ഏജന്സികളുടെയും ഒരുമിച്ചുള്ള പ്രവര്ത്തനം വേണമെന്നും അദ്ദേഹം അഭിപ്രായപ്പെട്ടു.
ഏത് പ്രതിസന്ധിയെയും അവസരമാക്കി മാറ്റാന് കഴിയണമെന്നും സുസ്ഥിര വളര്ച്ചയ്ക്കും കൂടുതല് തൊഴില് അവസരങ്ങള് സൃഷ്ടിക്കാനും അതുവഴി ആഗോളതലത്തില് ഒന്നാമതെത്താനും കഴിയുന്ന 12 - 13 മേഖലകള് ഇന്ത്യ തിരിച്ചറിയണമെന്നും നീതി ആയോഗ് സിഇഒ, ശ്രീ. അമിതാഭ് കാന്ത് പറഞ്ഞു. മാധ്യമ, വിനോദ വ്യവസായ മേഖലകള് അവയില്പ്പെട്ടതാണെന്ന് അദ്ദേഹം ചൂണ്ടിക്കാട്ടി.
സര്ഗാത്മക സമ്പദ്ഘടനയുടെ പ്രധാന ഭാഗമാണ് മാധ്യമ - വിനോദ വ്യവസായ മേഖലയെന്ന്, സ്റ്റാര് ആന്റ് ഡിസ്നി ഇന്ത്യ ചെയര്മാന് ഉദയ് ശങ്കര് പറഞ്ഞു. അച്ചടി, ടെലിവിഷന്, ഡിജിറ്റല് മാധ്യമം എന്നിവ കൂടുതലായും പരസ്യവരുമാനത്തെ ആശ്രയിച്ചാണ് നിലനില്ക്കുന്നതെന്നും കോവിഡ് കാലഘട്ടം അതിന് തിരിച്ചടിയായെന്നും അദ്ദേഹം അഭിപ്രായപ്പെട്ടു. ഈ വ്യവസായത്തിന് വളരണമെങ്കില് പരസ്യങ്ങള്ക്കുമേലുള്ള ആശ്രയത്വം കുറയ്ക്കണമെന്ന് ശ്രീ. ഉദയ് ശങ്കര് അഭിപ്രായപ്പെട്ടു.
കോവിഡ് പ്രതിസന്ധി മാധ്യമ - വിനോദ മേഖലയെയും ബാധിച്ചതായി ഗൂഗിള് പ്രതിനിധി സഞ്ജയ് ഗുപ്ത പറഞ്ഞു. 2020 - 21 കാലയളവില്, 20 ബില്യണ് ഡോളറില് നിന്ന് 15 ബില്യണ് ഡോളറിലേയ്ക്ക് വ്യവസായം ചുരുങ്ങിയേക്കാം. നികുതി ഘടനയിലെ ഇളവുകളും, മാര്ഗദര്ശകമായ നിയന്ത്രണ നടപടികളും ഈ മേഖലയുടെ വളര്ച്ചയ്ക്ക് അനിവാര്യമാണെന്ന് ശ്രീ ഗുപ്ത ചൂണ്ടിക്കാട്ടി.
ജൂലൈ 11 വരെ തുടരുന്ന ഫിക്കി ഫ്രെയിംസ് വിര്ച്വല് സമ്മേളനത്തില് മാധ്യമ വിനോദ മേഖലയിലെ വിദഗ്ധര് ആശയങ്ങള് പങ്കുവയ്ക്കും.
പ്രധാനമന്ത്രിയുടെ ഓഫീസ്
ഗുരുനാനാക്ക് ദേവ് ജിയുടെ ഗുരുപുരാബ് ആഘോഷങ്ങളെ ലഖ്പത് സാഹിബ് ഗുരുദ്വാരയിൽ പ്രധാനമന്ത്രി അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി 2021 ഡിസംബർ 25 ന്, ഉച്ചയ്ക്ക് 12:30 ന്, ഗുജറാത്തിലെ കച്ചിലുള്ള ഗുരുദ്വാര ലഖ്പത് സാഹിബിൽ ഗുരു നാനാക് ദേവ് ജിയുടെ ഗുരുപുരാബ് ആഘോഷങ്ങളെ വീഡിയോ കോൺഫറൻസിംഗിലൂടെ അഭിസംബോധന ചെയ്യും.
എല്ലാ വർഷവും ഡിസംബർ 23 മുതൽ ഡിസംബർ 25 വരെ ഗുജറാത്തിലെ സിഖ് സംഗത്ത് ഗുരു നാനാക്ക് ദേവ് ജിയുടെ ഗുരുപുരാബ് ഗുരുദ്വാര ലഖ്പത് സാഹിബിൽ ആഘോഷിക്കുന്നു. ഗുരു നാനാക് ദേവ് ജി തന്റെ യാത്രയ്ക്കിടെ ലഖ്പത്തിൽ താമസിച്ചിരുന്നു. ഗുരു നാനാക് ദേവ് ജിയുടെ തിരുശേഷിപ്പുകളായ തടി പാദരക്ഷകൾ , പല്ലക്ക് , കൂടാതെ ഗുരുമുഖിയുടെ കൈയെഴുത്തുപ്രതികൾ തുടങ്ങിയവ ലഖ്പത് സാഹിബ് ഗുരുദ്വാരയിൽ സൂക്ഷിച്ചിട്ടുണ്ട്.
2001ലെ ഭൂകമ്പത്തിൽ ഗുരുദ്വാരയ്ക്ക് കേടുപാടുകൾ സംഭവിച്ചിരുന്നു. അന്നത്തെ ഗുജറാത്ത് മുഖ്യമന്ത്രിയായിരുന്ന ശ്രീ നരേന്ദ്ര മോദി നാശനഷ്ടങ്ങൾ പരിഹരിക്കാൻ അടിയന്തര ശ്രമങ്ങൾ നടത്തിയിരുന്നു. ഈ പരിശ്രമത്തിലും ഗുരുനാനാക്ക് ദേവ് ജിയുടെ 550-ാം പ്രകാശ് പുരബ്, ഗുരു ഗോവിന്ദ് സിംഗ് ജിയുടെ 350-ാമത് പ്രകാശ് പുരബ്, ഗുരു തേജ് ബഹാദൂർ ജിയുടെ 400-ാമത് പ്രകാശ് പുരബ് എന്നിവയുടെ ആഘോഷങ്ങൾ ഉൾപ്പെടെയുള്ള നിരവധി സമീപകാല ശ്രമങ്ങളിലും പ്രതിഫലിക്കുന്നതാണ് വിശ്വാസത്തോടുള്ള പ്രധാനമന്ത്രിയുടെ ആദരം.
ND MRD
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 138 കോടിയിലധികം വാക്സിന് ഡോസുകള്
ഉപയോഗിക്കാത്ത 21.13 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,38,95,38,030
ബാക്കിയുള്ളത്
21,13,99,456
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 138 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 21.13 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
പ്രധാനമന്ത്രിയുടെ ഓഫീസ്
നൂറാമത് കിസാന് റെയില് പ്രധാനമന്ത്രി ഫ്ളാഗ് ഓഫ് ചെയ്തു
മഹാരാഷ്ട്രയിലെ സംഗോളയില് നിന്ന് പശ്ചിമബംഗാളിലെ ഷാലിമാറിലേക്കുള്ള നൂറാമത് കിസാന് റെയില് ഇന്ന് വിഡിയോ കോണ്ഫറന്സിംഗിലൂടെ പ്രധാനമന്ത്രി ഫ്ളാഗ് ഓഫ് ചെയ്തു. കേന്ദ്ര മന്ത്രിമാരായ ശ്രീ നരേന്ദ്രസിംഗ് തോമറും ശ്രീ പീയുഷ് ഗോയലും തദ്ദവസരത്തില് സന്നിഹിതരായിരുന്നു.
ചടങ്ങില് സംസാരിച്ച പ്രധാനമന്ത്രി രാജ്യത്തെ കര്ഷകരുടെ വരുമാനം വര്ദ്ധിപ്പിക്കുന്നതിനുള്ള സുപ്രധാനമായ നടപടിയായി കിസാന് റെയില് സര്വീസിനെ വിശേഷിപ്പിച്ചു. കൊറോണാ മഹാമാരിയുടെ കാലത്തുപോലും കഴിഞ്ഞ നാലുമാസത്തിനുള്ളില് 100 കിസാന് റെയിലുകള്ക്ക് സമാരംഭം കുറിയ്ക്കാന് കഴിഞ്ഞതില് അദ്ദേഹം സന്തോഷം പ്രകടിപ്പിച്ചു. ഈ സേവനം കൃഷിയുമായി ബന്ധപ്പെട്ട സമ്പദ്ഘടനയില് വലിയ മാറ്റം കൊണ്ടുവരുമെന്നും ഒപ്പം രാജ്യത്തെ ശീതീകരണശൃംഖലയുടെ ശക്തിവര്ദ്ധിപ്പിക്കുമെന്നും അദ്ദേഹം പറഞ്ഞു. കിസാന് റെയിലില് കൊണ്ടുപോകുന്ന ചരക്കുകളുടെ മിനിമം അളവ് നിശ്ചയിക്കാത്തതുകൊണ്ട് വളരെ കുറച്ചുള്ള വിളയ്ക്കുപോലും വലിയ വിപണികളില് കുറഞ്ഞ വിലയ്ക്ക് എത്താന് കഴിയുമെന്ന് അദ്ദേഹം പറഞ്ഞു.
കിസാന് റെയില് പദ്ധതിയിലൂടെ കര്ഷകരെ സേവിക്കാനുള്ള ഗവണ്മെന്റിന്റെ പ്രതിജ്ഞാബദ്ധത മാത്രമല്ല, പുതിയ സാദ്ധ്യതകള് എത്രവേഗത്തില് സ്വീകരിക്കാന് നമ്മുടെ കര്ഷകര് തയാറാണെന്നതിന്റെ തെളിവു കൂടിയാണ് പ്രകടമാകുന്നതെന്ന് പ്രധാനമന്ത്രി പറഞ്ഞു. കര്ഷകര്ക്ക് ഇപ്പോള് അവരുടെ വിളകളെ മറ്റ് സംസ്ഥാനങ്ങളിലും വില്ക്കാം, അതില് കിസാന് റെയിലിനും കാര്ഷിക വിമാനങ്ങള്ക്കും  വലിയ പങ്കുണ്ട്. പഴവര്ഗ്ഗങ്ങള്, പച്ചക്കറികള്, പാല്, മത്സ്യം തുടങ്ങിയ വേഗം നശിച്ചുപോകുന്ന വസ്തുക്കള്ക്കുളള സമ്പൂര്ണ്ണ സുരക്ഷിതമുള്ള മൊബൈല് ശീതീകരണ സംഭരണിയാണ് കിസാന് റെയില് എന്ന് അദ്ദേഹം പറഞ്ഞു. ''ഇന്ത്യയ്ക്ക് എപ്പോഴും വലിയ ഒരു റെയില് ശൃംഖലയുണ്ട്, സ്വാതന്ത്ര്യത്തിന് മുമ്പു പോലും. ശീതീകരണ സംഭരണസംവിധാനവും ലഭ്യമായിരുന്നു. എന്നാല് ഇപ്പോഴാണ് ആ ശക്തികള് ശരിയായ രീതിയില് കിസാന് റെയിലിലൂടെ ഉപയോഗിച്ചിരിക്കുന്നത്'' പ്രധാനമന്ത്രി കൂട്ടിച്ചേര്ത്തു.
കിസാന് റെയില്പോലുള്ള സൗകര്യം പശ്ചിമബംഗാളിലെ ദശലക്ഷക്കണക്കിന് ചെറുകിട കര്ഷകര്ക്ക് വലിയ സൗകര്യമാണ് നല്കുന്നത്. കര്ഷകര്ക്കൊപ്പം ഈ സൗകര്യം ചെറുകിട പ്രാദേശിക വ്യാപാരികള്ക്കും ലഭിക്കും. കാര്ഷികമേഖലയിലെ വൈദഗ്ധ്യവും മറ്റുരാജ്യങ്ങളില് നിന്നുള്ള പരിചയവും പുതിയ സാങ്കേതികവിദ്യയും ഇന്ത്യന് കാര്ഷികമേഖലയില് കൂട്ടിച്ചേര്ക്കുകയാണെന്ന് അദ്ദേഹം പറഞ്ഞു.
റെയില്വേ സ്റ്റേഷനുകളുടെ പരിധിയിലുള്ള സ്ഥലങ്ങളില്, കര്ഷകര്ക്ക് തങ്ങളുടെ വേഗം നശിച്ചുപോകുന്ന വിളകള് സംഭരിക്കാന് കഴിയുന്ന, റെയില്കാര്ഗോ കേന്ദ്രങ്ങള് നിർമ്മിക്കുന്നു. കഴിയുന്നത്ര പഴങ്ങളും പചക്കറികളും വീടുകളിൽ എത്തിക്കാനുള്ള പരിശ്രമമാണ് നടത്തുന്നത്. അധികം വരുന്ന ഉല്പ്പന്നങ്ങള് ജ്യൂസുകള്, അച്ചാറുകള്, സോസുകള്, ചിപ്സുകള് തുങ്ങിയവ ഉണ്ടാകുന്നതില് ഏര്പ്പെട്ടിരിക്കുന്ന സംരംഭകരിലും എത്തുമെന്ന് പ്രധാനമന്ത്രി പറഞ്ഞു.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 8.84 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
8,84,90,855
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 8.84 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
പ്രധാനമന്ത്രിയുടെ ഓഫീസ്
കോമ്പൗണ്ട് അമ്പെയ്ത്തില് വെള്ളി മെഡല് നേടിയ അഭിഷേക് വര്മ്മയെ പ്രധാനമന്ത്രി പ്രശംസിച്ചു
ഏഷ്യന് ഗെയിംസ് കോമ്പൗണ്ട് അമ്പെയ്ത്ത് പുരുഷന്മാരുടെ വ്യക്തിഗത ഇനത്തില് വെള്ളി മെഡല് നേടിയ അമ്പെയ്ത്ത് താരം അഭിഷേക് വര്മ്മയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
'' അഭിഷേക് വര്മ്മയുടെ ശ്രദ്ധേയമായ പ്രകടനം.
കോമ്പൗണ്ട് ആര്ച്ചറി പുരുഷന്മാരുടെ വ്യക്തിഗത ഇനത്തില് വെള്ളി മെഡല് നേടിയതിന് അഭിനന്ദനങ്ങള്. അദ്ദേഹത്തിന്റെ കൈതഴക്കവും കായികോത്സാഹവും തിളങ്ങുന്നു, ഈ നേട്ടം ഇന്ത്യയെ കോരിത്തരിപ്പിക്കുന്നു'' ശ്രീ മോദി എക്സില് പോസ്റ്റ് ചെയ്തു.
NS
(
പ്രധാനമന്ത്രിയുടെ ഓഫീസ്
അന്താരാഷ്ട്ര ഭിന്നശേഷി ദിനത്തില് പ്രധാനമന്ത്രിയുടെ സന്ദേശം
അന്താരാഷ്ട്ര ഭിന്നശേഷി ദിനത്തില് പ്രധാനമന്ത്രി ശ്രീ. നരേന്ദ്ര മോദി പറഞ്ഞു: ഇന്ന് അന്താരാഷ്ട്ര ഭിന്നശേഷി ദിനത്തില് നമ്മുടെ ദിവ്യാംഗ സഹോദരീ സഹോദരന്മാര്ക്ക്, എല്ലാവരെയുംഉള്ക്കൊള്ളുന്ന പ്രാപ്യമായതും നീതിയുക്തവുമായ ഭാവി ഉറപ്പാക്കുന്നതിന് പ്രയത്നിക്കാനുള്ള നമ്മുടെ പ്രതിബദ്ധത നാം ആവര്ത്തിച്ച് വ്യക്തമാക്കുന്നു. അവരുടെസ്ഥൈര്യവുംവിവിധ മേഖലകളിലെ നേട്ടങ്ങളും നമ്മെ ഏവരെയുംപ്രചോദിപ്പിക്കുന്നു.
(ND/MRD
പ്രത്യേക സേവനങ്ങളും ഫീച്ചറുകളും
സമഗ്ര ഗതാഗതം-എല്ലാർക്കുമൊപ്പം എല്ലാവരുടെയും വിശ്വാസം എല്ലാരുടെയും പ്രയത്നം' എന്ന പ്രമേയത്തിലൂന്നി കൊച്ചിയിൽ നടക്കുന്ന അർബൻ മൊബിലിറ്റി ഇന്ത്യ  സമ്മേളനത്തിന്റെ രണ്ടാം ദിനം
കൊച്ചി, 2022 നവംബർ 05
15-ാമത് അർബൻ മൊബിലിറ്റി ഇന്ത്യ  സമ്മേളനവും എക്സ്പോ 2022 ഉം കേരളത്തിലെ കൊച്ചിയിൽ പുരോഗമിക്കുന്നു. രണ്ടാം ദിനം, ‘ഇൻക്ലൂസീവ് മൊബിലിറ്റി - സബ്കാ സാത്ത് സബ്കാ വിശ്വാസ് സബ്കാ പ്രയാസ്’  എന്ന പ്രമേയത്തിലൂന്നി നടന്ന ചർച്ചകളിൽസമഗ്ര ഗതാഗതം എന്ന ആശയത്തിന്റെ സൂക്ഷ്മ വശങ്ങൾ വിശദമായി പ്രതിപാദിക്കുന്ന വിവിധ സെഷനുകളും സിമ്പോസിയങ്ങളും സംഘടിപ്പിച്ചിരുന്നു.
ദേശീയ അന്തർദേശീയ രംഗത്തെ വിദഗ്ധരാണ് സെഷനുകൾക്ക് നേതൃത്വം നൽകിയത്.
'ഇലക്ട്രിക് ആന്റ് ക്ലീൻ അർബൻ മൊബിലിറ്റി', 'സുസ്ഥിര ഗതാഗത ആസൂത്രണം', 'നഗര ഗതാഗത ഭരണ നിർവ്വഹണം' തുടങ്ങിയ വിഷയങ്ങളിൽ ഗവേഷണ സിമ്പോസിയങ്ങൾ ഉൾപ്പെടെ മൊത്തം 12 സെഷനുകൾ രണ്ടാം ദിനം നടന്നു.
'ഗതിശക്തി മാസ്റ്റർ പ്ലാൻ - നഗരങ്ങളുടെ പങ്ക് ' എന്ന പ്രമേയത്തിലൂന്നി സംഘടിപ്പിച്ച സെഷനിൽ വാണിജ്യ, വ്യവസായ മന്ത്രാലയത്തിന്റെയും വ്യവസായ, ആഭ്യന്തര വ്യാപാര പ്രോത്സാഹന വകുപ്പിന്റെയും സെക്രട്ടറി ശ്രീ അനുരാഗ് ജെയിൻ അധ്യക്ഷനായിരുന്നു.
'ബസ് ഗതാഗതത്തിലെ സുസ്ഥിര പൊതുസ്വകാര്യ പങ്കാളിത്തം', 'സ്മാർട്ട് മൊബിലിറ്റി പരിഹാരങ്ങളും മൊബിലിറ്റി സേവനവും, ലിംഗ സൗഹൃദ ഗതാഗതം, 'ഇന്ത്യയിലെ ട്രാൻസിറ്റ് ഓറിയന്റഡ് ഡെവലപ്മെന്റിന്റെ സാധ്യതകൾ ' എന്നീ വിഷയങ്ങളിലും സെഷനുകൾ നടന്നു.
‘ഇന്ത്യൻ മെട്രോ സംവിധാനങ്ങളുടെ പൊതു പ്രശ്നങ്ങൾ’ എന്ന സെഷനിൽ കേന്ദ്ര ഭാവന നഗര കാര്യ മന്താലയത്തിലെ ഓഫീസർ ഓൺ സ്പെഷ്യൽ ഡ്യൂട്ടി ശ്രീ ജയ്ദീപ് അധ്യക്ഷത വഹിച്ച് ചർച്ചകൾ നയിച്ചു. രാജ്യത്തെ എല്ലാ മെട്രോ റെയിൽ കോർപ്പറേഷനുകളിലെയും മുതിർന്ന ഉദ്യോഗസ്ഥർ സെഷനിൽ പങ്കെടുത്തു.
'നഗര, ഗതാഗത ആസൂത്രണത്തെ ഒരു നിയമാനുസൃത പ്രക്രിയയായി സംയോജിപ്പിക്കുക' , 'ഇന്ത്യയിൽ ഇലക്ട്രിക്ക് സിറ്റി ബസുകൾ വിജയകരമാക്കാൻ സർക്കാരും സാങ്കേതിക മേഖലയിലെ സ്റ്റാർട്ടപ്പുകളും തമ്മിലുള്ള സഹകരണം' എന്നീ വിഷയങ്ങളിൽ റൌണ്ട് ടേബിൾ സെഷനുകൾക്ക് ഈ ദിനം സാക്ഷ്യം വഹിച്ചു.
‘പൊതുഗതാഗതത്തിലേക്കുള്ള മാറ്റം ത്വരിതപ്പെടുത്തുന്നതിനുള്ള ആവാസ വ്യവസ്ഥ ശക്തിപ്പെടുത്തൽ’ എന്ന വിഷയത്തിലായിരുന്നു പ്ലീനറി സമ്മേളനം.
2022 നവംബർ 4-ന് കേന്ദ്ര ഭവന, നഗരകാര്യ മന്ത്രി ശ്രീ ഹർദീപ് എസ്. പുരി, കേരള മുഖ്യമന്ത്രി ശ്രീ പിണറായി വിജയൻ എന്നിവർ സംയുക്തമായി സമ്മേളനം ഉദ്ഘാടനം ചെയ്തു. കേരള സർക്കാരിന്റെ സഹകരണത്തോടെ ഭവന, നഗരകാര്യ മന്ത്രാലയമാണ് സമ്മേളനം സംഘടിപ്പിക്കുന്നത്. ‘ആസാദി@75–സുസ്ഥിര ആത്മ നിർഭര നഗര ഗതാഗതം’ എന്നതാണ് സമ്മേളനത്തിന്റെ പ്രമേയം .
‘സസ്റ്റൈനബിൾ സീറോ എമിഷൻ’ എന്ന വിഷയത്തിലൂന്നിയായിരുന്നു സമ്മേളനത്തിന്റെ ഒന്നാം ദിനത്തെ ചർച്ചകൾ.
കേന്ദ്ര-സംസ്ഥാന സർക്കാരുകളിലെ മുതിർന്ന ഉദ്യോഗസ്ഥർ, നയരൂപകർത്താക്കൾ, മെട്രോ റെയിൽ കമ്പനികളുടെ മാനേജിംഗ് ഡയറക്ടർമാർ, ഗതാഗത സ്ഥാപനങ്ങളുടെ മേധാവിമാർ, അന്താരാഷ്ട്ര വിദഗ്ധർ, പ്രൊഫഷണലുകൾ, അക്കാദമിക് വിദഗ്ധർ, വിദ്യാർത്ഥികൾ തുടങ്ങിയവർ മൂന്ന് ദിവസത്തെ പരിപാടിയിൽ പങ്കെടുത്തു.
സമ്മേളനം നവംബർ ആറിന്  സമാപിക്കും. കേരള ഗവർണർ, ശ്രീ ആരിഫ് മുഹമ്മദ് ഖാൻ, കേന്ദ്ര ഭവന, നഗരകാര്യ സഹമന്ത്രി ശ്രീ കൗശൽ കിഷോർ, കേരള ഗതാഗത മന്ത്രി, ശ്രീ ആന്റണി രാജു; കേന്ദ്ര ഭവന, നഗരകാര്യ മന്ത്രാലയംസെക്രട്ടറി ശ്രീ മനോജ് ജോഷി; കേരള ചീഫ് സെക്രട്ടറി ഡോ.വി.പി.ജോയി, കേന്ദ്ര-സംസ്ഥാന സർക്കാരുകളിലെ മുതിർന്ന ഉദ്യോഗസ്ഥർ തുടങ്ങിയവർ സമാപന ചടങ്ങിൽ പങ്കെടുക്കുമെന്ന് പ്രതീക്ഷിക്കുന്നു.
RRTN/SKY
പ്രധാനമന്ത്രിയുടെ ഓഫീസ്
ഹിന്ദു പുതുവർഷാരംഭത്തിൽ പ്രധാനമന്ത്രി ജനങ്ങൾക്ക് ആശംസ നേർന്നു
ഹിന്ദു പുതുവർഷാരംഭത്തിന്റെ ശുഭദിനത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
ശ്രീ മോദി ആശംസകൾ ട്വീറ്റ് ചെയ്യുകയും ഏവരുടേയും സന്തോഷത്തിനായി പ്രാർത്ഥിക്കുകയും ചെയ്തു.
വാണിജ്യ വ്യവസായ മന്ത്രാലയം
ദുബായ് എക്സ്പോ - 2020 ലെ ഇന്ത്യൻ പവലിയൻ രണ്ട് ലക്ഷത്തിൽ അധികം പേർ സന്ദർശിച്ചു
ന്യൂഡൽഹി: നവംബർ 5, 2021
ദുബായ് എക്സ്പോ 2020-ൽ, കേന്ദ്ര വാണിജ്യ, വ്യവസായ മന്ത്രി ശ്രീ പിയൂഷ് ഗോയൽ 2021 ഒക്ടോബർ 1-ന് ഉദ്ഘാടനം ചെയ്ത ഇന്ത്യ പവലിയൻ, അതിന്റെ ആദ്യ മാസം വിജയകരമായി പൂർത്തിയാക്കി.
നവംബർ 3 വരെ രണ്ട് ലക്ഷത്തിൽ അധികം പേർ ഇന്ത്യാ പവലിയനിൽ സന്ദർശനം നടത്തി. രാജ്യത്തിന്റെ വളർച്ചാ മാർഗരേഖ ചർച്ച ചെയ്യുന്നിതിനായി വിവിധ മേഖലകളുടെയും സംസ്ഥാനങ്ങളുടെയും പ്രത്യേക സെഷനുകളും സംഘടിപ്പിച്ചു. സന്ദർശകരെ ആകർഷിക്കുന്നതിനായി നിരവധി സാംസ്കാരിക പരിപാടികൾ ആഘോഷിക്കുകയും ചെയ്തു. കൂടാതെ ഇത് രാജ്യത്തിന് നിക്ഷേപ അവസരങ്ങൾ ഉറപ്പാക്കുകയും ചെയ്തിട്ടുണ്ട്.
ഇന്ത്യയിലെ ഉത്സവങ്ങൾ, ഭക്ഷണം, സാംസ്കാരിക പ്രകടനങ്ങൾ എന്നിവയുടെ ജനപ്രീതി ലോകമെമ്പാടുമുള്ള സന്ദർശകരെ ആകർഷിക്കുന്നതിലെ നിർണായക ഘടകങ്ങളാണ്.
ഇന്ത്യൻ പവലിയൻ, ഒക്ടോബർ മാസം ദസറ, നവരാത്രി ആഘോഷങ്ങളോടനുബന്ധിച്ചു സാംസ്കാരിക പരിപാടികൾക്ക് സാക്ഷ്യം വഹിച്ചു.
സന്ദർശകരുടെ ആവേശകരമായ വരവിനെത്തുടർന്ന് ദുബായ് എക്സ്പോ 2020-ൽ ഏറ്റവുമധികം ആളുകൾ സന്ദർശിച്ച പവലിയനുകളിൽ ഒന്നായി ഇന്ത്യ പവലിയൻ മാറി.
ഇന്ത്യ പവലിയനെ കുറിച്ച് കൂടുതലറിയാൻ, ഇനി പറയുന്ന ലിങ്കുകൾ സന്ദർശിക്കുക:
വെബ്സൈറ്റ് -
https://www.indiaexpo2020.com/
ഫേസ്ബുക്ക് -
https://www.facebook.com/indiaatexpo2020/
ഇൻസ്റ്റഗ്രാം -
https://www.instagram.com/indiaatexpo2020/
ട്വിറ്റർ -
https://twitter.com/IndiaExpo2020?s=09
ലിങ്ക്ഡ്ഇൻ -
https://www.linkedin.com/company/india-expo-2020/?viewAsMember=true
YouTube -
https://www.youtube.com/channel/UC6uOcYsc4g_JWMfS_Dz4Fhg/featured
കൂ -
https://www.kooapp.com/profile/IndiaExpo2020
ദുബായ് എക്സ്പോ - 2020 നെ കുറിച്ച കൂടുതലറിയാൻ, സന്ദർശിക്കുക -
https://www.expo2020dubai.com/en
(
പ്രധാനമന്ത്രിയുടെ ഓഫീസ്
ഉത്തരാഖണ്ഡ് മുഖ്യമന്ത്രി പ്രധാനമന്ത്രിയെ സന്ദർശിച്ചു
ഉത്തരാഖണ്ഡ് മുഖ്യമന്ത്രി ശ്രീ പുഷ്കർ ധാമി ഇന്ന് പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"ഉത്തരാഖണ്ഡ് മുഖ്യമന്ത്രി ശ്രീ. പുഷ്കർധാമി പ്രധാനമന്ത്രി ശ്രീ. നരേന്ദ്രമോദിയെ സന്ദർശിച്ചു."
പ്രത്യേക സേവനങ്ങളും ഫീച്ചറുകളും
കാർഷിക ഗവേഷണസ്ഥാപനങ്ങളുടെ ദേശീയ റാങ്കിംഗ്: ഫിഷറീസ്-അനിമൽ സയൻസ് വിഭാഗത്തിൽ സിഎംഎഫ്ആർഐ രാജ്യത്ത് ഒന്നാമത്
(കൊച്ചി: സെപ്റ്റംബർ 29, 2022
ഭാരതീയ കാർഷിക ഗവേഷണ കൗൺസിലിന്റെ  റാങ്കിംഗിൽ ഫിഷറീസ്-അനിമൽ സയൻസ് വിഭാഗത്തിൽ കേന്ദ്ര സമുദ്ര മത്സ്യഗവേഷണ സ്ഥാപനം  രാജ്യത്ത് ഒന്നാമതെത്തി. 2019 മുതൽ 2021 വരെയുള്ള കാലയളവിൽ മികവിന്റെ അടിസ്ഥാനത്തിൽ തയ്യാറാക്കിയ പട്ടികയിലാണ് സിഎംഎഫ്ആർഐ മുന്നിലെത്തിയത്.
കൂടാതെ, ഐസിഎആറിന് കീഴിൽ ആറ് വിഭാഗങ്ങളിലായുള്ള 93 ഗവേഷണ സ്ഥാപനങ്ങളുടെ പട്ടികയിൽ മൂന്നാമതാണ് സിഎംഎഫ്ആർഐ. കേരളത്തിൽ ആസ്ഥാനമുള്ള അഞ്ച് ഐസിഎആർ സ്ഥാപനങ്ങളിൽ ഒന്നാമതെത്തിയതും സിഎംഎഫ്ആർഐ-യാണ്.
രാജ്യത്തെ സമുദ്ര മത്സ്യമേഖലയുടെ വികസനത്തിനായി കൂട്ടായ്മയോടെ നടത്തിയ ഗവേഷണ പ്രവർത്തനങ്ങൾക്കുള്ള അംഗീകാരമായാണ് ഈ നേട്ടത്തെ കാണുന്നതെന്ന് സിഎംഎഫ്ആർഐ ഡയറക്ടർ ഡോ എ ഗോപാലകൃഷ്ൺ പറഞ്ഞു. സമുദ്ര മത്സ്യ മേഖലയുമായി ബന്ധപ്പെട്ട വിവിധ ഗവേഷണ പ്രവർത്തനങ്ങൾ, കൂടുകൃഷി, കടൽപായൽ കൃഷി ഉൾപ്പെയുള്ള സമുദ്രകൃഷിരീതികൾ ജനകീയമാക്കുന്നതിനുള്ള ശ്രമങ്ങൾ, വാണിജ്യ പ്രധാന മീനുകളുടെ വിത്തുൽപാദന സാങ്കേതികവിദ്യകളുടെ വികസനം, കടലിൽ നിന്നുള്ള ഔഷധോൽപ്പന്ന നിർമാണം, മത്സ്യ മേഖലയുടെ സുസ്ഥിര പരിപാലനം ലക്ഷ്യമിട്ടുള്ള നയരൂപീകരണവുമായി ബന്ധപ്പെട്ട് നടത്തിയ പഠനങ്ങൾ, സാമൂഹിക-സാമ്പത്തിക പഠനങ്ങൾ തുടങ്ങി വൈവിധ്യമായ മേഖലകളിലെ പ്രവർത്തനങ്ങളാണ് പട്ടികയിൽ മികവ് പുലർത്താൻ സിഎംഎഫ്ആർഐക്ക് സഹായകമായത്.
കൊച്ചി ആസ്ഥാനമായി പ്രവർത്തിക്കുന്ന സിഎംഎഫ്ആർഐക്ക് കേരളത്തിൽ കോഴിക്കോട്, വിഴിഞ്ഞം ഉൾപ്പെടെ, ഗുജറാത്തിലെ വെരാവൽ, പശ്ചിമബംഗാളിലെ ദിഘ, മുംബൈ, കാർവാർ, മംഗലാപുരം, ചെന്നൈ, തൂത്തുകുടി, മണ്ഡപം, വിശാഖപട്ടണം എന്നിവിടങ്ങളിൽ ഗവേഷണ കേന്ദ്രങ്ങളുണ്ട്.
ആയുഷ്
ഹോമിയോപ്പതി ഡോക്ടർമാർക്കുള്ള ടെലിമെഡിസിൻ മാർഗ്ഗനിർദ്ദേശങ്ങൾ അംഗീകരിച്ചു .
ലോക ഹോമിയോപ്പതി ദിനതോടനുബന്ധിച്ചുള്ള അന്താരാഷ്ട്ര വെബിനാർ ആയുഷ് മന്ത്രി ശ്രീപദ് യശോ നായിക് ഉദ്ഘാടനം ചെയ്തു.
ന്യൂഡൽഹി , ഏപ്രിൽ 11 , 2020
ലോക ഹോമിയോപ്പതി ദിനമായ ഏപ്രിൽ 10 ന് ഹോമിയോപ്പതി സ്ഥാപകനായ ഡോ : സാമുവേൽ ഹാന്നെമാന്റെ 265 ആമത് ജന്മവാർഷികത്തോടനുബന്ധിച്ച് ആയുഷ് മന്ത്രാലയത്തിന് കീഴിലുള്ള കേന്ദ്ര ഹോമിയോപ്പതി ഗവേഷണ സമിതി  അന്താരാഷ്ട്ര വെബിനാർ സംഘടിപ്പിച്ചു. ഡിജിറ്റൽ പ്ലാറ്റഫോമിൽ സംഘടിപ്പിച്ച് തത്സമയം പ്രദർശിപ്പിച്ച വെബ്ബിനാറിൽ ആയിരത്തിലധികം ആളുകൾ പങ്കെടുത്തു. ഹോമിയോ ഡോക്ടർമാർക്കായുള്ള ടെലിമെഡിസിൻ മാർഗ്ഗനിർദ്ദേശങ്ങൾ അംഗീകരിച്ചതായി കേന്ദ്ര സഹമന്ത്രി ശ്രീ ശ്രീപദ് യശോ നായിക് ഉദ്ഘാടന പ്രസംഗത്തിൽ അറിയിച്ചു. വേണ്ടി വന്നാൽ ആയുഷിൻറെ കീഴിലുള്ള തൊഴിൽ സേനയെ ഏകോപിപ്പിച്ച് കോവിഡ് കർമസേനയുടെ ഭാഗമാക്കുന്നതിന്റെ ആവശ്യകതയും അദ്ദേഹം എടുത്തു പറഞ്ഞു. ആയുഷ് മന്ത്രാലയ സെക്രെട്ടറി വൈദ്യ രാജേഷ് കോഡെച്ച വെബ്ബിനാറിനു ആശംസകൾ നേർന്നു. കോവിഡ് 19 നെ പ്രതിരോധിക്കാൻ ഹോമിയോപതിയുടെ സാദ്ധ്യതകൾ പ്രയോജനപ്പെടുത്തുന്നത് സംബന്ധിച്ച് ആയുഷ് വകുപ്പിലെ മുതിർന്ന മേധാവികൾ വിശദീകരിച്ചു.
(
പ്രധാനമന്ത്രിയുടെ ഓഫീസ്
ജന്മദിനാശംസകൾ നേർന്ന പ്രമുഖർക്ക് പ്രധാനമന്ത്രി നന്ദി അറിയിച്ചു
പ്രധാനമന്ത്രി ശ്രീ. നരേന്ദ്ര മോദി തനിക്ക് ജന്മദിനാശംസകൾ നേർന്ന രാഷ്ട്രപതി, ഉപരാഷ്ട്രപതി, മറ്റ് ലോക നേതാക്കൾ എന്നിവർക്ക് നന്ദി രേഖപ്പെടുത്തി.
രാഷ്ട്രപതിക്കുള്ള മറുപടിയിൽ പ്രധാനമന്ത്രി പറഞ്ഞു:
"ബഹുമാനപ്പെട്ട രാഷ്ട്രപതി, അങ്ങയുടെ അഭിനന്ദനത്തിന്റെ ഈ വിലയേറിയ സന്ദേശത്തിന് ഹൃദയത്തിന്റെ അടിത്തട്ടിൽ നിന്ന് നന്ദി."
ഉപരാഷ്ട്രപതിക്കുള്ള മറുപടിയിൽ പ്രധാനമന്ത്രി പറഞ്ഞു:
ചിന്തോദ്ദീപകമായ ആശംസകൾക്ക് ഉപരാഷ്ട്രപതി വെങ്കയ്യ നായിഡു ഗാരു "
ശ്രീലങ്കൻ പ്രസിഡന്റിന് നൽകിയ മറുപടിയിൽ പ്രധാനമന്ത്രി പറഞ്ഞു:
"ആശംസകൾക്ക് പ്രസിഡന്റ് @ഗോതബയയ്ക്കു നന്ദി."
നേപ്പാൾ പ്രധാനമന്ത്രിക്ക് നൽകിയ മറുപടിയിൽ പ്രധാനമന്ത്രി പറഞ്ഞു:
"പ്രധാനമന്ത്രി ഷെബി ഡ്യുബ ,താങ്കളുടെ നല്ല ആശംസകൾക്ക് ഞാൻ നന്ദി പറയുന്നു."
ശ്രീലങ്കയിലെ പ്രധാനമന്ത്രിക്ക് നൽകിയ മറുപടിയിൽ പ്രധാനമന്ത്രി പറഞ്ഞു:
"എന്റെ സുഹൃത്ത്, പ്രധാനമന്ത്രി രാജപക്സെ, ആശംസകൾക്ക് നന്ദി."
ഡൊമിനിക്കയിലെ പ്രധാനമന്ത്രിക്ക് നൽകിയ മറുപടിയിൽ പ്രധാനമന്ത്രി പറഞ്ഞു:
"മനോഹരമായ ആശംസകൾക്ക് നന്ദി, പ്രധാനമന്ത്രി റൂസ്വെൽറ്റ് സ്കെറിറ്റ്"
നേപ്പാളിലെ മുൻ പ്രധാനമന്ത്രിക്ക് നൽകിയ മറുപടിയിൽ പ്രധാനമന്ത്രി പറഞ്ഞു:
"നന്ദി, ശ്രീ കെ പി ശർമ്മ ഒലി "